rejauldu/bengali-wikipedia huggingface dataset:
জিতেন্দ্র নারায়ণ সিং ত্যাগী, যিনি পূর্বে ওয়াসিম রিজভী নামে পরিচিত ছিলেন, ভারতের উত্তর প্রদেশের শিয়া সেন্ট্রাল ওয়াকফ বোর্ডের প্রাক্তন সদস্য ও চেয়ারম্যান। ২০২১ সালের ৬ ডিসেম্বর গাজিয়াবাদের দাসনা মন্দিরের প্রধান পুরোহিত ইয়াতি নরসিংহানন্দ গিরি মহারাজের উপস্থিতিতে রিজভি তাঁর স্ব-ইচ্ছায় হিন্দুধর্মে ধর্মান্তরিত হয়। তিনি ভারতের সুপ্রিম কোর্টে একটি আবেদন-পত্র দাখিল করার পাশাপাশি বলিউড চলচ্চিত্র রাম কি জন্মভূমি প্রযোজনার জন্য আলোচিত।   বিতর্ক  ২০১৮ সালের জানুয়ারিতে ত্যাগী উত্তরপ্রদেশের মুখ্যমন্ত্রী এবং ভারতের প্রধানমন্ত্রীকে চিঠি লিখে মাদ্রাসা বিলুপ্তির আবেদন জানান এবং বলেন যে তাদের মধ্যে কেউ কেউ মুসলমানদের চাকরি নিশ্চিত করার পরিবর্তে সন্ত্রাসীদের প্রজননের ক্ষেত্র হিসাবে কাজ করে। এর জবাবে বেরেলি ভিত্তিক একটি ধর্মীয় সংগঠন অল ইন্ডিয়া ফৈজান-ই-মদিনা কাউন্সিল (এআইএফএমসি) ত্যাগীর শিরস্ত্রাণকারী যে কারও জন্য ১০,০০,৭৮৬ টাকা অনুদান এবং বিনামূল্যে হজ্জ ভ্রমণের ঘোষণা দেয়। ২০১৮ সালের সেপ্টেম্বর মাসে ত্যাগী বলেছিলেন যে ভারতের মাদরাসাগুলিতে সমকামিতা প্রচলিত ছিল।  ২০২০ সালের জানুয়ারিতে ত্যাগী বলেছিলেন, "কিছু লোক বিশ্বাস করে যে সন্তান প্রসব একটি প্রাকৃতিক প্রক্রিয়া এবং এতে হস্তক্ষেপ করা উচিত নয়। পশুর মতো আরও বেশি সন্তানের জন্ম দেওয়া সমাজ এবং দেশের জন্য ক্ষতিকারক। জনসংখ্যা নিয়ন্ত্রণের জন্য একটি আইন প্রয়োগ করা হলে তা দেশের পক্ষে ভাল হবে।" একটি সাক্ষাত্কারে তিনি বলেছিলেন যে তিনি একজন মুসলিম বলা পছন্দ করেন না, যা তার কাছে "নিষ্ঠুর, বন্য জন্তু" বলার মতো ছিল, তিনি আরও দাবি করে বলেন যে, যদিও তিনি ভালো মুসলিম ছিলেন, কিন্তু যদি এটি তাকে তালেবানের মতো একই শ্রেণীতে রাখে তবে তিনি মুসলিমের পরিবর্তে বরং নিজেকে একজন মানুষ হিসাবে পরিচয় দেবেন। আরেকটি সাক্ষাৎকারে তিনি ঘোষণা করেন যে তিনি ইসলাম ত্যাগ করেছেন।   আবেদন-পত্র  ২০২১ সালের ১২ মার্চ ত্যাগী সুপ্রিম কোর্টে একটি দরখাস্ত দাখিল করেন, যেখানে তিনি কুরআন থেকে ২৬টি আয়াত অপসারণের আবেদন করেন। তিনি দরখাস্তে দাবি করেছেন যে এই আয়াতগুলি মুসলমানদের মধ্যে সহিংসতা প্রচার করে। দরখাস্তে আরও বলা হয়েছে যে এই ২৬ টি আয়াত মূল কুরআনের অংশ ছিল না তবে পরবর্তী পর্যায়ে সন্নিবেশ করা হয়েছিল। এর জবাবে ইসলামের শিয়া ও সুন্নি উভয় সম্প্রদায়ের মুসলিম সংস্থার নিন্দা ও সমাবেশ করেছে। তারা ত্যাগীকে গ্রেপ্তারের জন্য আবেদন করেছে। ক্ষমতাসীন বিজেপিরাও তাঁর আবেদনের প্রতিবাদ করেছে। মোরাদাবাদের একজন আইনজীবী ত্যাগীর 'শিরশ্ছেদ' করার জন্য ১১ লক্ষ টাকা পুরস্কার ঘোষণা করেছেন, অন্যদিকে উত্তর প্রদেশের মুসলিম সংগঠন শিয়ানে হায়দার-ই-কারার ওয়েলফেয়ার অ্যাসোসিয়েশন ত্যাগীর শিরশ্ছেদের জন্য ২০,০০০ টাকা পুরস্কার ঘোষণা করেছে।   আরও দেখুন   ইসলামে ধর্মত্যাগ  কুরআনের ইতিহাস   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় প্রাক্তন মুসলিম বিষয়শ্রেণী:ইসলাম থেকে হিন্দুধর্মে ধর্মান্তরিত বিষয়শ্রেণী:হিন্দি চলচ্চিত্র প্রযোজক
থাম্ব|কলাবিদ্যায় স্নাতক ফিতা কলাবিদ্যায় স্নাতক একটি প্রথম স্তরের উচ্চশিক্ষায়তনিক উপাধি যা এমন একজন উচ্চশিক্ষার্থীকে প্রদান করা হয়, যে মানববিদ্যা, কলাবিদ্যা বা সামাজিক বিজ্ঞান ক্ষেত্রে তিন থেকে চার বছর মেয়াদী বহুসংখ্যক পূর্বনির্ধারিত পাঠক্রম (কোর্স) সফলভাবে সমাপ্ত করেছে। এটিকে ইংরেজি ভাষাভিত্তিক উচ্চশিক্ষা ব্যবস্থায় "ব্যাচেলর অব আর্টস" (Bachelor of Arts) বা সংক্ষেপে "বিএ" (BA) বলা হয়।  কলাবিদ্যায় স্নাতক বিশ্বব্যাপী বিশ্ববিদ্যালয় বা বিশ্ববিদ্যালয় পর্যায়ের মহাবিদ্যালয়গুলিতে সর্বাধিক সংখ্যায় প্রদানকৃত উচ্চশিক্ষায়তনিক উপাধি। বেশিরভাগ বিশ্ববিদ্যালয়ে উদারপন্থী কলাবিদ্যা শিক্ষাক্রম (যেমন মানববিদ্যা, কলাবিদ্যা, সামাজিক বিজ্ঞান, ভাষাবিজ্ঞান, সাংস্কৃতিক বিদ্যা, ইত্যাদি) অনুসরণকারী শিক্ষার্থীদেরকে এই উপাধি প্রদান করা হয়। তবে কিছু কিছু ক্ষেত্রে তথ্যবিজ্ঞান ও ব্যবসায়িক বিজ্ঞানসমূহের জন্যও কলাবিদ্যায় স্নাতক উপাধি প্রদান করা হতে পারে। এছাড়া কিছু ঐতিহ্যবাহী বিশ্ববিদ্যালয় যেমন যুক্তরাজ্যের কেমব্রিজ বিশ্ববিদ্যালয় ও অক্সফোর্ড বিশ্ববিদ্যালয় তাদের সমস্ত পাঠ্যবিষয়ের জন্যই, এমনকি বৈজ্ঞানিক পাঠ্যবিষয়গুলির জন্যও কলাবিদ্যায় স্নাতক উপাধি প্রদান করে থাকে। যুক্তরাজ্যে ও ব্রিটিশ ঔপনিবেশিক বলয়ভুক্ত কিছু দেশে তিন বছর মেয়াদী শিক্ষাক্রম সমাপ্ত করলে সেটিকে প্রাথমিক স্নাতক বলা হয়, অন্যদিকে চার বছর মেয়াদী শিক্ষাক্রম শেষ করলে সেটিকে সম্মানসহ স্নাতক বলা হয়।  কলাবিদ্যায় স্নাতক উপাধি প্রদানকারী শিক্ষাক্রমে পরিষ্কারভাবে যোগাযোগ স্থাপন, সমালোচনামূলক দৃষ্টিতে ধারণা ও তত্ত্বসমূহ বিশ্লেষণ করার উপরে প্রাধান্য দেওয়া হয়। এর বিপরীতে বিজ্ঞানে স্নাতক উপাধি প্রদানকারী শিক্ষাক্রমে গবেষণা ও গাণিতিক দক্ষতার উপরে বেশি জোর দেওয়া হয়। শেষ শিক্ষাবর্ষে সাধারণত একটি অভিসন্দর্ভ রচনা করতে হয়, যেখানে শিক্ষার্থী যুক্তির সাথে তার অভিমত ও সিদ্ধান্ত পেশ করে।   তথ্যসূত্র   বিষয়শ্রেণী:উচ্চশিক্ষায়তনিক উপাধি বিষয়শ্রেণী:স্নাতক উপাধি
চন্দন রাম দাস একজন ভারতীয় রাজনীতিবিদ ও ভারতীয় জনতা পার্টির সদস্য। দাস বাগেশ্বর জেলার বাগেশ্বর আসন থেকে উত্তরাখণ্ড বিধানসভার সদস্য। My NetaSitting and previous MLAs from Bageshwar Assembly Constituency    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:উত্তরাখণ্ড বিধানসভার সদস্য বিষয়শ্রেণী:উত্তরাখণ্ড বিধানসভার সদস্য ২০১৭-২০২২ বিষয়শ্রেণী:১৯৫০-এর দশকে জন্ম বিষয়শ্রেণী:২০২৩-এ মৃত্যু বিষয়শ্রেণী:উত্তরাখণ্ডের ভারতীয় জনতা পার্টির রাজনীতিবিদ
আলফ্রেড আর্নেস্ট ডিপার (; জন্ম: ৯ নভেম্বর, ১৮৮৫ - মৃত্যু: ৭ নভেম্বর, ১৯৪৫) গ্লুচেস্টারশায়ারের আপের্লি এলাকায় জন্মগ্রহণকারী ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন।  ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন আল্ফ ডিপার নামে পরিচিত আলফ্রেড ডিপার।   প্রথম-শ্রেণীর ক্রিকেট  ১৯০৮ সালে গ্লুচেস্টারশায়ারের সদস্যরূপে প্রথম-শ্রেণীর ক্রিকেটে অভিষেক ঘটে আলফ্রেড ডিপারের। টনব্রিজে কেন্টের বিপক্ষে অনুষ্ঠিত ঐ খেলায় দলের একজন সদস্যের ঘাটতি ছিল। নয় নম্বরে ব্যাটিংয়ে নামেন তিনি ও দলের শীর্ষ রান সংগ্রহকারী ছিলেন। তবে, দলের নিয়মিত সদস্যের মর্যাদা লাভ করতে পারেননি। ১৯১১ সালে উদ্বোধনী ব্যাটসম্যান হিসেবে নবরূপে আবির্ভূত হন। এরপর থেকে ১৯৩২ সালে অবসর গ্রহণের পূর্ব-পর্যন্ত দলের নিয়মিত সদস্য হিসেবে খেলতে থাকেন।  ১৯২০-এর দশকের মাঝামাঝি সময়ে ওয়ালি হ্যামন্ডের আবির্ভাবের পূর্ব-পর্যন্ত মূলতঃ রক্ষণাত্মক ভঙ্গীমায় ব্যাটিং করতেন। তখন গ্লুচেস্টারশায়ারের ব্যাটিংয়ে নড়বড়ে থাকার ফলেই এমনটি হয়েছিল। দলে থাকাকালে পনেরোবার সহস্রাধিক রান করেছেন। এছাড়াও পাঁচবার দুই সহস্রাধিক রান তুলেন। সমগ্র খেলোয়াড়ী জীবনে ২৮,০৭৫ রান তুলেছেন। তন্মধ্যে, ৫৩টি সেঞ্চুরি ছিল তার। ফলশ্রুতিতে সর্বকালের সেরা রান সংগ্রহকারীদের তালিকায় তিনি ৭৩তম অবস্থানে রয়েছেন। ক্রিকইনফো থেকে সমূদয় পরিসংখ্যান নেয়া হয়েছে। ক্রিকেটআর্কাইভে ৮,৮৮৮ রান দেখানো হয়েছে।  ১৯২৬ সালে প্লেয়ার্সের সদস্যরূপে খেলেন।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ লাভ করেন আলফ্রেড ডিপার। ১৯২১ সালে লর্ডসে সফরকারী অস্ট্রেলিয়ার বিপক্ষে টেস্ট অভিষেক হয় তার। ঐ বছর ইংরেজ দলটি ওয়ারউইক আর্মস্ট্রংয়ের নেতৃত্বাধীন অস্ট্রেলিয়ার বিপক্ষে অ্যাশেজ লড়াইয়ের জন্য নিত্য-নতুন খেলোয়াড়ের অন্তর্ভূক্তি ঘটিয়েছিল। খেলায় তিনি ৪০ ও ১১ রান তুলেন। তাস্বত্ত্বেও দল থেকে বাদ পড়েন তিনি। এছাড়াও, ফিল্ডার হিসেবে নড়াচড়ায় অনীহাও এর জন্য অনেকাংশে দায়ী ছিল।   ব্যক্তিগত জীবন  খেলোয়াড়ী জীবন থেকে অবসর নেয়ার পর আলফ্রেড ডিপার প্রথম-শ্রেণীর ক্রিকেটে আম্পায়ারিত্ব করেন। এছাড়াও তিনি বোলস ও বিলিয়ার্ডে উচ্চ মানসম্পন্ন খেলোয়াড় হিসেবে স্বীকৃতি পেয়েছিলেন।  ৭ নভেম্বর, ১৯৪৫ তারিখে ৫৯ বছর বয়সে লন্ডনের ল্যাম্বেথ এলাকায় আলফ্রেড ডিপারের দেহাবসান ঘটে।   তথ্যসূত্র    আরও দেখুন   উইলিয়াম হোয়াইসল  এক টেস্টের বিস্ময়কারী  ইংরেজ টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৮৮৫-এ জন্ম বিষয়শ্রেণী:১৯৪৫-এ মৃত্যু বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংরেজ ক্রিকেট আম্পায়ার বিষয়শ্রেণী:গ্লুচেস্টারশায়ারের ক্রিকেটার বিষয়শ্রেণী:গ্লুচেস্টারশায়ারের ক্রীড়াবিদ বিষয়শ্রেণী:প্লেয়ার্সের ক্রিকেটার বিষয়শ্রেণী:প্লেয়ার্স অব দ্য সাউথের ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
অম্লের ক্ষমতা () হল কোনো অম্ল বা অ্যাসিডের বিয়োজন হবার ক্ষমতা। যদি কোনো অ্যাসিড HA হয়, তবে তার H+ ও A- আয়ন তৈরীর ক্ষমতাকেই অম্লের ক্ষমতা বলে।  HA -> H+ + A-  কিছু তীব্র অ্যাসিডের উদাহরণ হল হাইড্রোক্লোরিক অ্যাসিড (HCl), পারক্লোরিক অ্যাসিড (HClO4), নাইট্রিক অ্যাসিড (HNO3) ও সালফিউরিক অ্যাসিড (H2SO4)।  মৃদু অ্যাসিডের ক্ষেত্রে উৎপন্ন আয়নগুলি অ্যাসিডের সাথে সাম্যাবস্থায় থাকে। যেমন অ্যাসিটিক অ্যাসিড (CH3COOH)।  HA <=> H+ + A-    পরিমাপ  টাইট্রেশনের দ্বারা মূলত এগুলোর পরিমাপ করা হয়। যদি অম্ল বিয়োজন ধ্রুবক  হয় তবে,  এর মান দেখে অম্লের ক্ষমতা নির্ণয় করা যায়, মূলত মৃদু অ্যাসিডের জন্য।   এর মান যত কম হয়, অ্যাসিডের ক্ষমতাও তত বেশি। মূলত জলীয় দ্রবণ বা ডিএমএসও (ডাইমিথাইল সালফক্সাইড) দ্রবণে এই সমস্ত পরীক্ষা করা হয়। বিয়োজন মাত্রাই ঠিক করে দেয় মৃদু অ্যাসিডের ক্ষমতা।   তীব্র অ্যাসিড  তীব্র অ্যাসিড হল অ্যাসিডের এমন একধরনের প্রকারভেদ যাতে প্রায় সমস্ত অ্যাসিডের অণুই আয়নে বিয়োজিত হয়। অর্থাৎ বিয়োজন মাত্রা ১।  এখানে উৎপন্ন আয়নগুলি মূল অ্যাসিডের সাথে সাম্যাবস্থায় থাকে না।  +কিছু অ্যাসিডের pKa মানঅ্যাসিডসংকেত জলেডিএমএসও তেহাইড্রোক্লোরিক অ্যাসিড HCl−৫.৯ ± ০.৪ −২.০ ± ০.৬হাইড্রোব্রোমিক অ্যাসিড HBr −৮.৮ ± ০.৮−৬.৮ ± ০.৮হাইড্রোআয়োডিক অ্যাসিড HI −৯.৫ ± ১−১০.৯ ± ১ট্রিফলিক অ্যাসিড H[CF3SO3] −১৪ ± ২−১৪ ± ২পারক্লোরিক অ্যাসিড H[ClO4] −১৫ ± ২−১৫ ± ২  জলীয় দ্রবণে,  নাইট্রিক অ্যাসিড HNO3  = −১.৬   সালফিউরিক অ্যাসিড H2SO4 (কেবলমাত্র প্রথম বিয়োজনে, ≈ −৩)   মৃদু অ্যাসিড  থাম্ব|মৃদু অ্যাসিড মৃদু অ্যাসিড হল অ্যাসিডের এমন একধরনের প্রকারভেদ যাতে খুব কম সংখ্যক অ্যাসিডের অণু আয়নে বিয়োজিত হয়। অর্থাৎ বিয়োজন মাত্রা <<১।  এখানে উৎপন্ন আয়নগুলি মূল অ্যাসিডের সাথে সাম্যাবস্থায় থাকে। সাম্যাবস্থার সাপেক্ষে সাম্য ধ্রুবক হিসেবে অম্ল বিয়োজন ধ্রুবক  ব্যবহার করা হয়।  আম্লিকতার বিচারে একক্ষারীয় (অ্যাসিটিক অ্যাসিড), দ্বিক্ষারীয় (অক্সালিক অ্যাসিড), ত্রিক্ষারীয় (ফসফরিক অ্যাসিড) ইত্যাদি অ্যাসিড দেখা যায়।   অনুবন্ধী ক্ষারক    প্রভাবক   ইন্ডাকটিভ এফেক্ট  তড়িৎঋণাত্মক মৌলের ইলেকট্রনের প্রতি আকর্ষণের উপর ভিত্তি করে এবং তার অবস্থানের উপর ভিত্তি করে অ্যাসিডের ক্ষমতা বিভিন্ন স্থানে বিভিন্ন হয়।  হ্যালোজেন প্রভাবিত বিউটানোয়িক অ্যাসিডের অম্ল ক্ষমতার পরিবর্তন দেখানো হল:  গঠননামpKaচিত্র:2chlorobutanoic.png২-ক্লোরোবিউটানোয়িক অ্যাসিড২.৮৬চিত্র:3chlorobutanoic.png৩-ক্লোরোবিউটানোয়িক অ্যাসিড৪.০চিত্র:4chlorobutanoic.png৪-ক্লোরোবিউটানোয়িক অ্যাসিড৪.৫চিত্র:butanoic.pngবিউটানোয়িক অ্যাসিড৪.৫  এখানে ক্লোরিনের অবস্থানের উপর ভিত্তি করে pKa পরিবর্তিত হচ্ছে।   জারণ সংখ্যার প্রভাব  গঠননামজারণ সংখ্যাpKa100pxপারক্লোরিক অ্যাসিড ৭ -৮100px ক্লোরিক অ্যাসিড৫-১100pxক্লোরাস অ্যাসিড৩২100px হাইপোক্লোরাস অ্যাসিড১৭.৫৩   ব্যাকবন্ডিং  অনেক ক্ষেত্রে লুইস অ্যাসিডের ক্ষমতা নির্ধারণ করতে এটির ভূমিকা গুরুত্বপূর্ণ। যেমন: BF3, BCl3, BBr3, BI3 ইত্যাদি। এখানে pπ-pπ বা pπ-dπ ব্যাকবন্ডিং লক্ষ্য করা যায়। যত ব্যাকবন্ডিং এর মাত্রা ভালো হয়, অম্লের ক্ষমতা তত কমে।   তথ্যসূত্র    বহিঃসংযোগ   Titration of acids - freeware for data analysis and simulation of potentiometric titration curves  বিষয়শ্রেণী:অম্ল
গ্যাভিন ডেনিস ফ্লাড  (জন্ম ১৯৫৪) তুলনামূলক ধর্মের একজন ব্রিটিশ পণ্ডিত যিনি শৈবধর্ম এবং ঘটনাবিদ্যায় বিশেষজ্ঞ,  তবে গবেষণার আগ্রহের সাথে যা দক্ষিণ এশিয়ার ঐতিহ্যকে বিস্তৃত করে।  অক্টোবর ২০০৫ থেকে ডিসেম্বর ২০১৫ পর্যন্ত তিনি অক্সফোর্ড বিশ্ববিদ্যালয়ের থিওলজি অনুষদে এবং অক্সফোর্ড সেন্টার ফর হিন্দু স্টাডিজের একাডেমিক ডিরেক্টর হিসেবে কাজ করেছেন যা অক্সফোর্ড বিশ্ববিদ্যালয়ের একটি স্বীকৃত স্বাধীন কেন্দ্র। (A Recognised Independent Centre is an institution that is not part of the University, but works with the University in research and teaching.) ২০০৮ সালে ফ্লাডকে অক্সফোর্ড বিশ্ববিদ্যালয় থেকে হিন্দু স্টাডিজ এবং তুলনামূলক ধর্মের অধ্যাপকের উপাধি দেওয়া হয়েছিল। ২০১৪ সালে তিনি ব্রিটিশ একাডেমির ফেলো নির্বাচিত হন।  ২০১৬ সালে, ফ্লাড সিঙ্গাপুরের ইয়েল-এনইউএস কলেজের তুলনামূলক ধর্মীয় অধ্যয়নের উদ্বোধনী ইয়াপ কিম হাও অধ্যাপক হন।  তিনি অক্সফোর্ড বিশ্ববিদ্যালয়ের ক্যাম্পিয়ন হলের একজন সিনিয়র রিসার্চ ফেলো।    প্রকাশিত কাজ                         আরো দেখুন    অক্সফোর্ড সেন্টার ফর হিন্দু স্টাডিজ   রেফারেন্স এবং নোট    বহিঃসংযোগ    ওয়েবসাইট   বিষয়শ্রেণী:জীবিত ব্যক্তি বিষয়শ্রেণী:হিন্দুধর্মবিদ বিষয়শ্রেণী:ব্রিটিশ অ্যাকাডেমির সভ্য বিষয়শ্রেণী:১৯৫৪-এ জন্ম বিষয়শ্রেণী:যোগ পণ্ডিত
২নং ওয়ার্ড বাংলাদেশের রাজশাহী সিটি কর্পোরেশনের আওতাধীন একটি ওয়ার্ড।   আয়তন    জনসংখ্যা    অবস্থান ও সীমানা  রাজশাহী সিটি কর্পোরেশনের দক্ষিণ-পশ্চিম সীমান্তে ২নং ওয়ার্ডের অবস্থান। এ ওয়ার্ডের দক্ষিণে রাজশাহী সিটি কর্পোরেশনের ১নং ওয়ার্ড ও ৫নং ওয়ার্ড, পূর্বে রাজশাহী সিটি কর্পোরেশনের ৩নং ওয়ার্ড ও পবা উপজেলার হড়গ্রাম ইউনিয়ন এবং উত্তরে ও পশ্চিমে পবা উপজেলার হড়গ্রাম ইউনিয়ন অবস্থিত।   প্রশাসনিক কাঠামো  রাজশাহী সিটি কর্পোরেশনের আওতাধীন ২নং ওয়ার্ডের পূর্বাংশের প্রশাসনিক কার্যক্রম রাজপাড়া থানার আওতাধীন এবং পশ্চিমাংশের প্রশাসনিক কার্যক্রম কাশিয়াডাঙ্গা থানার আওতাধীন এবং এটি জাতীয় সংসদের ৫৩নং নির্বাচনী এলাকা রাজশাহী-২ এর অংশ।  রাজপাড়া থানার আওতাধীন এলাকা হলো:  হড়গ্রাম মৌজার হড়গ্রাম আংশিক এলাকা এবং কাশিয়াডাঙ্গা থানার আওতাধীন এলাকা হলো:  মোল্লাপাড়া মৌজা।   আরও দেখুন   রাজপাড়া থানা  কাশিয়াডাঙ্গা থানা  রাজশাহী সিটি কর্পোরেশন  রাজশাহী জেলা   তথ্যসূত্র    বহিঃসংযোগ   বিষয়শ্রেণী:রাজশাহী সিটি কর্পোরেশনের ওয়ার্ড
থাম্ব|কটিহার জেলা কাটিহার জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর হল কাটিহার। কাটিহার জেলা বিহারের পূর্ণিয়া বিভাগের অন্তর্গত।   ইতিহাস  ১৯৭৩ সালে পূর্ণিয়া জেলা ভেঙে কাটিহার জেলা গঠিত হয়।   ভূগোল  কাটিহার জেলার আয়তন । এই জেলার আয়তন কানাডার আকিমিস্কি দ্বীপের আয়তনের প্রায় সমান। এই জেলার প্রধান নদনদীগুলি হল গঙ্গা, মহানন্দা, কোশি ও রিঘা।  কাটিহার জেলা বিহারের পূর্ব দিকে অবস্থিত। এই জেলার উত্তর ও পশ্চিম দিকে পূর্ণিয়া জেলা (বিহার), দক্ষিণ দিকে ভাগলপুর জেলা (বিহার) ও সাহেবগঞ্জ জেলা (ঝাড়খণ্ড) এবং পূর্ব দিকে মালদহ জেলা ও উত্তর দিনাজপুর জেলা (পশ্চিমবঙ্গ) অবস্থিত।   অর্থনীতি  ২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় কাটিহার জেলার নাম অন্তর্ভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।   বিভাগ  কাটিহার জেলা তিনটি মহকুমা নিয়ে গঠিত। এগুলি হল: কাটিহার, বারসোই ও মণিহারী। কাটিহার মহকুমা দশটি ব্লক নিয়ে গঠিত। যথা: কাটিহার, কোরহা, ফালকা, সামেলি, বারারি, কুরসেলা, পরাণপুর, হাসানগঞ্জ, দণ্ডখোরা ও মানসাহি। মণিহারী মহকুমা দুটি ব্লক নিয়ে গঠিত। এগুলি হল: মণিহারী ও আমদাবাদ। বারসোই মহকুমা চারটি ব্লক নিয়ে গঠিত। যথা: বারসোই, কাদোয়া, আজমনগর ও বলরামপুর।   জনপরিসংখ্যান  ২০১১ সালের জনগণনা অনুসারে, কাটিহার জেলার জনসংখ্যা ৩,০৬৮,১৪৯। এই জেলার জনসংখ্যা ওমান রাষ্ট্র বা মার্কিন যুক্তরাষ্ট্রের আইওয়া রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে কাটিহার জেলার স্থান ১১৭তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৮.২৩%।	কাটিহার জেলার লিঙ্গানুপাতের হার প্রতি ১০০০ পুরুষে ৯১৬ জন মহিলা এবং সাক্ষরতার হার ৫৩.৫৬%। এই জেলার জনসংখ্যার একটি বড়ো অংশ ইসলাম ধর্মাবলম্বী।  বারসোই মহকুমায় সুরজপুরী ভাষা প্রচলিত। এছাড়া কাটিহার জেলায় বাংলা ভাষারও যথেষ্ট প্রচলন আছে।   তথ্যসূত্র    বহিঃসংযোগ   Katihar Info.  Katihar Information Portal  Katihar Medical College    বিষয়শ্রেণী:পূর্ণিয়া জেলা বিষয়শ্রেণী:বিহারের জেলা বিষয়শ্রেণী:ভারতের সংখ্যালঘু ঘনীভূত জেলা
ভূমিকা জেনফোন ৬ হল আসুস দ্বারা নির্মিত, প্রকাশিত এবং বাজারজাতকৃত একটি ২০১৯ সালের অ্যান্ড্রয়েড-ভিত্তিক স্মার্টফোন। এটি আসুস -এর ষষ্ঠ প্রজন্মের জেনফোন  লাইনের একমাত্র মডেল, যা সরাসরি আসুস জেনফোন 5z-এর উত্তরসূরি। 100px|left  পটভূমি জেনফোন ৬ হল আসুস -এর স্মার্টফোন বিভাগ পুনর্গঠনের পর ২০১৮ সালের শেষের দিকে প্রকাশিত প্রথম মোবাইল ডিভাইস। 100px|left  মুক্তি আসুস জেনফোন ৬ উন্মোচিত হয় ১৬ই মে, ২০১৯ সালে। 100px|left  ফ্লিপ ক্যামেরা এর অন্যতম প্রধান বৈশিষ্ট্য হলো ফ্লিপ-আপ প্রধান ডুয়াল-ক্যামেরা মডিউল, যা সামনের ক্যামেরা হিসেবেও ব্যবহার করা যায়। 100px|left  নকশা আসুস জেনফোন ৬-এ ছয় দশমিক চার ইঞ্চি বড় ডিসপ্লে, আগের প্রজন্মের ফ্ল্যাগশিপ আসুস জেনফোন 5Z-এর তুলনায় দ্রুততর প্রসেসর এবং উন্নত ক্যামেরা রয়েছে। 100px|left  পোর্ট ২০১৯ সালের অনেক ফ্ল্যাগশিপ স্মার্টফোনের বিপরীতে, জেনফোন ৬-এ একটি হেডফোন জ্যাক রয়েছে। 100px|left  প্রতিক্রিয়া ইতিবাচক পর্যালোচনা সত্ত্বেও, আসুস জেনফোন ৬ ব্যাপক জনপ্রিয়তা পায়নি; এটি মূলত প্রযুক্তিপ্রেমী ও পাওয়ার ইউজারদের একটি নির্দিষ্ট গোষ্ঠীর কাছে জনপ্রিয় ছিল। 100px|left
– sandbox   – sandbox   – sandbox   – sandbox   – sandbox   – sandbox   – sandbox   – sandbox   – sandbox   – sandbox   – sandbox   – sandbox   – sandbox   – sandbox   – sandbox   – sandbox   – sandbox   – sandbox   – sandbox   – sandbox   – sandbox   – sandbox   – sandbox   – sandbox   – because no date text should be  'Archive index' or better, 'Archive index' shouldn't it?  – sandbox   – has title  – sandbox  tests for   {{ওয়েব আর্কাইভ|format=addlarchives|url1=https://archive.is/zKyrW |date1=11 May 2018 |url2=https://www.webcitation.org/query?url=http%3A%2F%2Fwww.albanianphotography.net%2Fen%2Fnopcsa.html&date=2011-02-25 |date2=25 February 2011}}   – sandbox   – sandbox   – has malformed date  – sandbox   – without title  – sandbox   – uses title  – sandbox   – uses title and not title (page 3)  – sandbox   – sandbox   – sandbox
স্যার জন ফ্রেডেরিক, চতুর্থ ব্যারোনেট (২৮ নভেম্বর ১৭০৮ - ৯ এপ্রিল ১৭৮৩), একজন ব্রিটিশ রাজনীতিবিদ ছিলেন যিনি ১৭৪০ থেকে ১৭৬৩ সালের মধ্যে হাউস অফ কমন্সে ছিলেন।   ফ্রেডেরিক ছিলেন পূর্ব ইন্ডিজের ফোর্ট সেন্ট ডেভিডের গভর্নর স্যার থমাস ফ্রেডেরিক, বারউড পার্ক সারের তৃতীয় ব্যারোনেট এবং তার স্ত্রী লিওনোরা নি মারেস্কোর পুত্র। তিনি ১৭৪১ সালের ২২ অক্টোবর স্যার রজার হাডসনের কন্যা সুজান্না হাডসনকে বিয়ে করেন: তাদের একমাত্র পুত্র জন ফ্রেডেরিক তার স্থলাভিষিক্ত হন। তিনি ১৭৪০ থেকে ১৭৪১ সাল পর্যন্ত নিউ শোরহ্যামের সংসদ সদস্য এবং ১৭৪৩ থেকে ১৭৬১ সাল পর্যন্ত ওয়েস্ট লুয়ের সংসদ সদস্য ছিলেন।   তথ্যসূত্র   বিষয়শ্রেণী:গ্রেট ব্রিটেনের ব্যারোনেটেজের ব্যারোনেট বিষয়শ্রেণী:গ্রেট ব্রিটেনের সংসদ সদস্য ১৭৫৪-১৭৬১ বিষয়শ্রেণী:গ্রেট ব্রিটেনের সংসদ সদস্য ১৭৪৭-১৭৫৪ বিষয়শ্রেণী:গ্রেট ব্রিটেনের সংসদ সদস্য ১৭৪১-১৭৪৭ বিষয়শ্রেণী:গ্রেট ব্রিটেনের সংসদ সদস্য ১৭৩৪-১৭৪১ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৭৮৩-এ মৃত্যু বিষয়শ্রেণী:১৭০৮-এ জন্ম বিষয়শ্রেণী:সারের রাজনীতিবিদ
মিনহাজ বিশ্ববিদ্যালয় লাহোর (এমইউএল)পাকিস্তানের পাঞ্জাবের লাহোরে অবস্থিত একটি বেসরকারী বিশ্ববিদ্যালয় ।   ইতিহাস এবং সংক্ষিপ্ত বিবরণ  ১৯৮৬ সালের ১৮ সেপ্টেম্বর মিনহাজ বিশ্ববিদ্যালয়টি প্রতিষ্ঠা করা হয়। ডঃ মুহম্মদ তাহিরুল কাদরী বিশ্ববিদ্যালয়টি প্রতিষ্ঠা করেন। আন্তর্জাতিক শিক্ষা ও কল্যাণ সংস্থা মিনহাজ-উল-কুরআনের অন্যতম শিক্ষা শাখা হিসাবে বিশ্ববিদ্যালয়টি প্রতিষ্ঠা করা হয়। ডঃ মুহম্মদ তাহিরুল কাদরী আরও পাঁচ বছর আগে ১৯৮১ সালের ৩১ অক্টোবর মিনহাজ-উল-কুরআন সংস্থাটি প্রতিষ্ঠা করেন। History of the Minhaj university  বিশ্ববিদ্যালয়টির দুটি ক্যাম্পাস রয়েছে: একটি লাহোরের মডেল টাউন এক্সটেনশনে এবং দ্বিতীয় ক্যাম্পাসটি লাহোর পৌরসভায় অবস্থিত। ২০০৫ সালের ১৫ অক্টোবর থেকে পাঞ্জাব সরকার বিশ্ববিদ্যালয়টিকে ডিগ্রি প্রদানের অনুমোদন দেয়। Universities/DAI’s chartered by Government of the Punjab    শিক্ষায়তনিক  বিশ্ববিদ্যালয়টি(এমইউএল) নিম্নলিখিত অনুষদ এবং বিভাগ নিয়ে গঠিত:   অর্থনীতি ও পরিচালনা বিজ্ঞান অনুষদ    ব্যবসা ব্যবস্থাপনা বিভাগ  অর্থনীতি বিভাগ  বাণিজ্য ও ফাইনান্স বিভাগ  উৎকর্ষতার আন্তর্জাতিক কেন্দ্র   মৌলিক বিজ্ঞান এবং গণিত অনুষদ    রসায়ন বিভাগ  পদার্থবিজ্ঞান বিভাগ  গণিত বিভাগ  পরিসংখ্যান বিভাগ  উদ্ভিদবিদ্যা বিভাগ   কম্পিউটার সায়েন্স ও তথ্য প্রযুক্তি অনুষদ    কম্পিউটার সায়েন্স বিভাগ  তথ্য প্রযুক্তি বিভাগ  সফটওয়্যার ইঞ্জিনিয়ারিং বিভাগ   সামাজ বিজ্ঞান এবং মানবিক অনুষদ    পলিটিকাল স্টাডিজ বিভাগ  গণযোগাযোগ বিভাগ  এডুকেশন সায়েন্সেস বিভাগ  গ্রন্থাগার ও তথ্য বিজ্ঞান স্কুল   ভাষা অনুষদ    ইংরেজি ভাষা ও সাহিত্য বিভাগ  আরবি এবং প্রাচ্য ভাষার বিভাগ  উর্দু এবং এশিয়ান ভাষা বিভাগ   ইসলামিক স্টাডিজ অনুষদ    ইসলামী চিন্তা ও সভ্যতা বিভাগ  শরিয়াহ ও ইসলামিক আইন বিভাগ   জোটবদ্ধ স্বাস্থ্য বিজ্ঞান অনুষদ    ক্লিনিকাল পুষ্টি অনুষদ  খাদ্য বিজ্ঞান এবং প্রযুক্তি   আরও দেখুন    মিনহাজুল কুরআন  পাকিস্তানের বিশ্ববিদ্যালয়সমূহের তালিকা   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  মিনহাজিয়ানস এলামনাই ওয়েবসাইট  বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পাকিস্তানে ইসলামি বিশ্ববিদ্যালয় ও মহাবিদ্যালয় বিষয়শ্রেণী:পাকিস্তানের বেসরকারি বিশ্ববিদ্যালয় বিষয়শ্রেণী:১৯৮৬-এ পাকিস্তানে প্রতিষ্ঠিত বিষয়শ্রেণী:লাহোরের বিশ্ববিদ্যালয় ও কলেজ বিষয়শ্রেণী:পাকিস্তানের প্রকৌশল বিশ্ববিদ্যালয় ও কলেজ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:    অপসারণ। উল্লেখযোগ্যতা প্রতিষ্ঠিত নয়। ~ মহীন (আলাপ) ০৬:৫৯, ১৬ ডিসেম্বর ২০১৬ (ইউটিসি)  খান বাহাদুর মোবারক আলী  – (অপসারণের প্রস্তাবনা দেখুনলগ দেখুন) () এই নিবন্ধটি তথ্যসূত্রবিহীন এবং অনুল্লেখ্য। তালহা (আলাপ) ১৪:০৯, ১ ডিসেম্বর ২০১৬ (ইউটিসি)  উল্লেখযোগ্য কোনো কাজ করেননি। নিবন্ধটি অপসারণ করা হোক।--সাদি (আলাপ) ০৫:৩৪, ৫ ডিসেম্বর ২০১৬ (ইউটিসি)   --Tanvir ☎ ২২:২৬, ১০ ডিসেম্বর ২০১৬ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
মজিবুর রহমান সারওয়ার একজন বাংলাদেশি রাজনীতিবিদ। তিনি বরিশাল সিটি কর্পোরেশনের মেয়র ও বরিশাল-৫ আসনের সংসদ সদস্য ছিলেন।  রাজনৈতিক জীবন  মজিবুর রহমান সারওয়ার বাংলাদেশ জাতীয়তাবাদী দলের যুগ্ম মহাসচিব।  বরিশাল-৫ আসনের তৎকালীন সংসদ সদস্য আব্দুর রহমান বিশ্বাস বাংলাদেশের ১১ তম রাষ্ট্রপতি নির্বাচিত হলে ছেড়ে দেয়া আসনে ডিসেম্বর ১৯৯১ সালের উপ-নির্বাচনে তিনি বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।  বরিশাল-৫ আসনের তৎকালীন সংসদ সদস্য নাসিম বিশ্বাস মৃত্যুবরণ করলে ১৯৯৮ সালের উপ-নির্বাচনে তিনি বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।  ২০০১ সালের অষ্টম জাতীয় সংসদ নির্বাচনে তিনি বরিশাল-৫ আসনে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।  বরিশাল সিটি কর্পোরেশনের নির্বাচিত মেয়র হিসেবে তিনি ২৪ এপ্রিল ২০০৩ থেকে ২১ এপ্রিল ২০০৭ সাল পর্যন্ত দায়িত্ব পালন করেন।  ২০০৮ সালের নবম জাতীয় সংসদ নির্বাচনে তিনি বরিশাল-৫ আসনে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।  বাংলাদেশ জাতীয়তাবাদী দল বরিশাল-৫ আসনে থেকে ২০১৮ সালের সাধারণ নির্বাচনে প্রতিদ্বন্দ্বিতা করার জন্য তাকে মনোনীত করেছিল।  ২০১৮ সালের বরিশাল সিটির মেয়র নির্বাচনে প্রতিদ্বন্দ্বিতা করেছিলেন তবে ভোটগ্রহণের সাথে অনিয়মের অভিযোগে ভোটগ্রহণ শেষ হওয়ার আগেই তা প্রত্যাহার করেছেন।  তথ্যসূত্র  বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:পঞ্চম জাতীয় সংসদ সদস্য বিষয়শ্রেণী:বরিশাল সিটি কর্পোরেশনের মেয়র
থাম্ব|জার্মানীর একটি প্রতিকী ছবি পুলিশি রাষ্ট্র বলতে এমন এক ধরনের সরকারব্যবস্থাকে বোঝায় যেখানে সরকার ক্ষমতা ধরে রাখার অভিলাষে পুলিশের (বিশেষ করে গুপ্ত পুলিশের) ক্ষমতার যথেচ্ছ (ও দরকার হলে সহিংস) অপব্যবহারের মাধ্যমে দেশের জনসাধারণের রাজনৈতিক, অর্থনৈতিক ও সামাজিক জীবন ও নাগরিক স্বাধীনতার উপর উচ্চমাত্রায় দমনমূলক নিয়ন্ত্রণ বজায় রাখে। বিশেষ করে জনগণের কাছে জ্ঞাত আইনি পদ্ধতি অনুযায়ী প্রশাসনিক ও বিচারবিভাগীয় কর্মকাণ্ডের বাইরে গুপ্ত পুলিশ দিয়ে এই কাজগুলি ঘটানো হয়।  সাধারণত কর্তৃত্ববাদী, একচ্ছত্রবাদী বা অনুদারপন্থী শাসনব্যবস্থাগুলিতে (অর্থাৎ যা একটি উদারপন্থী গণতান্ত্রিক শাসনব্যবস্থার বিপরীত) পুলিশি রাষ্ট্রের উদয় ঘটে। পুলিশি রাষ্ট্রগুলি সাধারণত একদলীয় সরকারব্যবস্থায় বিরাজ করে, তবে নামমাত্র বহুদলীয় ব্যবস্থাতেও এর উদ্ভব হতে পারে। একটি পুলিশি রাষ্ট্রের নাগরিকেরা তাদের চলাচল, বাকস্বাধীনতা, রাজনৈতিক ও অন্যান্য মত প্রকাশে বাধানিষেধের শিকার হতে পারেন এবং তাদেরকে পুলিশি নজরদারির আওতায় রাখা হতে পারে।  তথ্যসূত্র  বিষয়শ্রেণী:কর্তৃত্ববাদ বিষয়শ্রেণী:সরকারের রূপ বিষয়শ্রেণী:সামরিকবাদ বিষয়শ্রেণী:আইন প্রয়োগ বিষয়শ্রেণী:রাষ্ট্রবিজ্ঞানের পরিভাষা
টোগো প্রথম অলিম্পিক গেমসে অংশগ্রহণ করে ১৯৭২ সালে এবং তার পরের দুটি গেমস অংশগ্রহণ করতে পারেনি। ১৯৮৪ সালের গেমসে পুনরায় ফিরে আসে এবং পরের প্রত্যেকটি গ্রীষ্মকালীন অলিম্পিক গেমসে অংশগ্রহণ করেছে। এছাড়া শীতকালীন গেমসে প্রথম অংশগ্রহণ করে ২০১৪ সালে, যাতে টোগো দুজন ক্রীড়াবিদ পাঠিয়েছিল।  টোগোর ক্রীড়াবিদগণ প্রথম ও একমাত্র পদক জিতে ২০০৮ বেইজিং গেমসে।   পদক তালিকা    গেমস অনুযায়ী পদক     ০  ০  ১  ১ সর্বমোট  ০  ০  ১  ১   ক্রীড়া অনুযায়ী পদক     ০  ০  ১  ১ সর্বমোট   ০  ০  ১  ১   পদক বিজয়ী   পদক নাম  গেমস  ক্রীড়া  ইভেন্ট    বেঞ্জামিন বোউকপেটি    25px ক্যানোয়িং  পুরুষদের স্লালম কে-১   তথ্যসূত্র    বহিঃসংযোগ